दुश्मन देश पाकिस्तान सरहद लांघकर करगिल में घुस आया. पाकिस्तान सेना और आतंकियों की संयुक्त टीमें सरहद पारकर कश्मीर में घुसीं. कारगिल में पाकिस्तान के घुसने से देशवासियों में रोष बढ़ा और वाजपेयी सरकार पर सवाल खड़े हुए. इसके बाद अटल ने नवाज शरीफ से फोन पर बात की और समझाया, लेकिन बात नहीं बनी. फिर कारगिल युद्ध शुरू हुआ. भारत की अवाम गुस्से में थी और पाकिस्तान पर हमला करने की मांग उठने लगी थी. लेकिन अटल बिहारी वाजपेयी ने संयम रखा. भारतीय सेना ने कारगिल में कार्रवाई की और घुसैपैठियों को मार गिराया. इस अभियान में हमारे काफी सैनिक भी शहीद हुए.